ઇક્કીસ તોપોં કી સલામી નાનકડી ફિલ્મ વડે દમદાર તથા હૃદયસ્પર્શી સંદેશ આપે છે. એમ કહેવું ખોટુ નહીં ગણાય કે રવીન્દ્ર ગૌતમે બહેતરીન ફિલ્મ બનાવી છે. ઇક્કીસ તોપોં કી સલામીને કૉમેડીની ચાસનીમાં ખૂબ જ રોચક રીતે પિરસાઈ છે અને આ કામ કર્યુ છે અભિનેતા અનુપમ ખેરે. તેમણે પોતાના સશક્ત અભિનય વડે ફિલ્મમાં પ્રાણ પૂરી દીધાં છે. એક ઈમાનદાર તથા સિદ્ધાંત પ્રિય, પણ ગરીબ માણસનું મહત્વ શું છે ભ્રષ્ટાચારી સમાજમાં અને પરિવારમાં? તેનું ચિત્રણ અનુપમ ખેરે ખૂબીપૂર્વક કર્યુ છે.